b'\n_START_ARTICLE_\nR\xc3\xa5det for jogging\n_START_PARAGRAPH_\nR\xc3\xa5det for jogging ble sammen med Mosjonsutvalget opprettet etter et initiativ fra Norges Friidrettsforbund (NFIF) i forbindelse med Idrettsaksjonen i 1972. R\xc3\xa5det for jogging var et r\xc3\xa5dgivende organ med kjente politikere, mediefolk og spesielt faglig kvalifiserte medlemmer, og bestod av i alt tjue personer. Fire av disse satt ogs\xc3\xa5 i Mosjonsutvalget, som var direkte underlagt NFIF og ledet av Kristen Damsgaard fra NFIF. Damsgaard var initiativtager til b\xc3\xa5de R\xc3\xa5det for jogging og Mosjonsutvalget. R\xc3\xa5det m\xc3\xb8ttes en gang i m\xc3\xa5neden og var p\xc3\xa5drivere for arbeidet med mosjon i kretser og lag.'